**Αθήνα, 28.05.2024**

### ΑΝΑΚΟΙΝΩΣΗ

**ΠΡΟΓΡΑΜΜΑΤΩΝ ΖΥΓΙΣΗΣ**

**2ου ΑΝΟΙΧΤΟΥ ΔΙΑΣΥΛΛΟΓΙΚΟΥ ΠΡΩΤΑΘΛΗΜΑΤΟΣ Ε.ΤΑ.Ν.Ε.**

**ΑΝΔΡΩΝ – ΓΥΝΑΙΚΩΝ, ΕΦΗΒΩΝ – ΝΕΑΝΙΔΩΝ, ΠΑΙΔΩΝ – ΚΟΡΑΣΙΔΩΝ**

**ΧΑΛΚΙΔΑ 31.5 - 02/06/2024**

Για τη διευκόλυνση αθλητών, προπονητών, γονέων αλλά και θεατών, σας ενημερώνουμε ότι:

**Όλοι οι θεατές, αλλά και αθλητές – αθλήτριες προπονητές, αρχηγοί ομάδων καθώς και όποιος έχει δηλωθεί με ιδιότητα από τον σύλλογο, θα πρέπει να ακολουθήσουν πιστά τις τελευταίες διευκρινιστικές οδηγίες για την άθληση στο σύνολο της επικράτειας υπό το καθεστώς ειδικών περιοριστικών μέτρων για την αντιμετώπιση της πανδημίας Covid-19, οι οποίες επικαιροποιούνται κάθε εβδομάδα και ως στιγμής ισχύουν οι ακόλουθες :**

[**https://gga.gov.gr/images/odigies\_athlitismos\_lockdown\_27\_03\_2023.pdf**](https://gga.gov.gr/images/odigies_athlitismos_lockdown_27_03_2023.pdf)

**ΠΡΟΣΟΧΗ :**

**Όλοι οι προπονητές και οι βοηθοί αυτών θα πρέπει να είναι κάτοχοι άδειας ασκήσεως επαγγέλματος σε ισχύ, καθώς και να έχουν νόμιμη σύμβαση εργασίας, με το σωματείο που έχει υποβάλλει την ηλεκτρονική δήλωση συμμετοχής.**

**- Η ΔΙΑΔΙΚΑΣΙΑ ΖΥΓΙΣΗΣ** θα διεξαχθεί στο **Αθλητικό Κέντρο Κανήθου «Τάσος Καμπούρης»**, για όλες τις κατηγορίες που εμφανίζονται στο πρόγραμμα που έχει αναρτηθεί και θα αγωνιστούν την επόμενη ημέρα.

**- Η ΖΥΓΙΣΗ** **θα γίνει κατά σύλλογο την ώρα που αναγράφεται στον αναλυτικό πίνακα που επισυνάπτουμε.**

**- Η ΔΙΑΔΙΚΑΣΙΑ ΕΙΣΟΔΟΥ για τη ζύγιση.** **Κάθε σύλλογος θα πρέπει να προσέρχεται στην εξωτερική πλαϊνή πόρτα των γραφείων του σταδίου που βρίσκεται στο ισόγειο 10 ΛΕΠΤΑ ΠΡΙΝ την συγκεκριμένη ώρα που αναγράφεται στην ανακοίνωση ώστε να αποφεύγεται ο συγχρωτισμός.**

Ο **εγγράφως εξουσιοδοτημένος αντιπρόσωπος του συλλόγου ή ο προπονητής του**, θα συνοδεύει τους αθλητές και θα παραδίδει στη γραμματεία τα δικαιολογητικά που απαιτούνται για την ζύγιση:

1. τη **ΠΡΩΤΟΤΥΠΗ ΚΑΡΤΑ ΥΓΕΙΑΣ ΑΘΛΗΤΗ** θεωρημένη από ιατρούς μονάδων παροχής υπηρεσιών Πρωτοβάθμιας Φροντίδας Υγείας, Νομαρχιακών, Περιφερειακών ή Πανεπιστημιακών Νοσοκομείων, υγειονομικών στρατιωτικών μονάδων ή από ιατρούς του ιδιωτικού τομέα κατέχοντες την καρδιολογική ειδικότητα. Σε περίπτωση που η θεώρηση της ΚΑΡΤΑΣ ΥΓΕΙΑΣ ΑΘΛΗΤΗ είναι από ιατρούς λοιπών ειδικοτήτων, αυτοί θα πρέπει να έχουν λάβει τη σχετική πιστοποίηση από το Εθνικό Κέντρο Αθλητικών Ερευνών (ΕΚΑΕ) και πέραν της σφραγίδας και υπογραφής υποχρεωτικά θα πρέπει να αναγράφουν τον Ατομικό Αριθμό Πιστοποίησής τους.
2. το βιβλιάριο αθλητικής ιδιότητας, θεωρημένο από την ΕΛ.Ο.Τ., να έχουν την σφραγίδα του σωματείου και να είναι υπογεγραμμένα από τον Γραμματέα του συλλόγου. Επίσης θα πρέπει να αναγράφεται ο βαθμός ΚΟΥΠ που κατέχει ο αθλητής – αθλήτρια και να είναι επικυρωμένο από το σωματείο. Για τους αθλητές – αθλήτριες, οι οποίοι είναι κάτοχοι ΝΤΑΝ, θα πρέπει απαραίτητα να είναι καταχωρημένος ο βαθμός ΝΤΑΝ στο θεωρημένο από την ΕΛ.Ο.Τ. βιβλιάριο του αθλητή – αθλήτριας. Η καταχώρηση του βαθμού ΝΤΑΝ, θα πρέπει να έχει σφραγίδα από την ΕΛ.Ο.Τ..
3. για όσους αθλητές – αθλήτριες είναι κάτοχοι νέου ηλεκτρονικού βιβλιαρίου αθλητικής ιδιότητας, θα πρέπει να έχουν μαζί τους μία εκτύπωση του, από τη ψηφιακή πλατφόρμα της ΕΛ.Ο.Τ. στην οποία θα φαίνεται ο Α.Μ. (Αριθμός Μητρώου καθώς επίσης και ο βαθμός ΝΤΑΝ ή ΚΟΥΠ.

* Τέλος ο εξουσιοδοτημένος αντιπρόσωπος του συλλόγου ή ο προπονητής του, αφού υπογράψει την κατάσταση ζύγισης θα αποχωρεί προκειμένου να παραλάβει τους αθλητές μετά την ζύγιση.

**ΠΡΟΓΡΑΜΜΑ ΤΥΧΑΙΑΣ ΖΥΓΙΣΗΣ**

* **ΤΥΧΑΙΑ ΖΥΓΙΣΗ** :

**Η τυχαία ζύγιση θα διεξαχθεί και θα ανακοινωθεί στην ηλεκτρονική σελίδα της ένωσης, για την αποφυγή συνωστισμού, δύο ώρες πριν την έναρξη των αγώνων κάθε ημέρα, ήτοι στις 07:00 το πρωί. Οι αθλητές και αθλήτριες που θα επιλεγούν στη τυχαία ζύγιση θα μπορούν να ζυγιστούν από τις 07:45 π.μ. έως και τριάντα (30) λεπτά πριν την έναρξη των αγώνων, ήτοι 08:30 π.μ.**

**Τα ονόματα που θα επιλεχθούν τυχαία με ηλεκτρονικό σύστημα θα αποτελούν ποσοστό επιλογής ως ακολούθως :**

**α) Πάνω από 32 αθλητές: Το 20% του συνόλου**

**β) 17-32 αθλητές: 6 Αθλητές**

**γ) 9-16 Αθλητές: 4 Αθλητές**

**δ) 4-8 Αθλητές: 2 Αθλητές**

**ε) Κάτω από 4 αθλητές: Κανένας**

**Ο αγωνιζόμενος θα αποκλείεται αν το βάρος του υπερβαίνει κατά 5% το όριο της κατηγορίας βάρους του. Αν είναι ελλειποβαρής, δε θα λαμβάνεται υπόψιν.**

**ΕΚ ΤΗΣ Ε.ΤΑ.Ν.Ε.**